
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2639 

8 Δεκεμβρίου 2015 


ΑΠΟΦΑΣΕΙ Σ 

Αριθμ. Οικ 6901 

Ίδρυση και λειτουργία Τραπεζών Κρυοσυντήρησης. 

Όροι και Προϋποθέσεις. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του άρθρου 17 παρ. 5 τελευταίο εδάφιο 
του Ν. 3305/2005 (ΦΕΚ Α' 17) Εφαρμογή της Ιατρικώς 
Υποβοηθούμενης Αναπαραγωγής, όπως αντικαταστά- 
θηκε από το 19 παρ. 3 του Ν. 4272/2014 (ΦΕΚ Α' 145). 

2. Το Π.δ. 26/2008, (ΦΕΚ Α' 51) Εναρμόνιση της Ελληνι¬ 
κής Νομοθεσίας προς την οδηγία 2004/23/ΕΚ του Ευρω¬ 
παϊκού Κοινοβουλίου και του Συμβουλίου της 31.3.2004 
για τη θέσπιση προτύπων, ποιότητας και ασφάλειας για 
τη δωρεά, την προμήθεια, τον έλεγχο, την επεξεργασία, 
τη συντήρηση, την αποθήκευση και τη διανομή ανθρώ¬ 
πινων ιστών και κυττάρων (ΕΕΕ102/7.4.2004) και τις συ¬ 
ναφείς προς αυτήν οδηγίες 2006/17/ΕΚ (ΕΕΙ_ 38/9.2.2006) 
και 2006/86/ΕΚ (ΕΕΙ_ 294/25.10.2006). 

3. Το Π.δ. 65/2015 (ΦΕΚ Α' 106) Διορισμός Υπουργών, 
Αναπληρωτών Υπουργών και Υφυπουργών. 

4. Τις διατάξεις του άρθρου 19 του Ν. 3534/2007 
(ΦΕΚ 40 Α') «Σύσταση αρχής για την κατανομή του δια¬ 
θέσιμου χρόνου χρήσης στους Ελληνικούς αερολιμένες 
και άλλες διατάξεις». 

5. Την από 28-5-2015 εισήγηση της Εθνικής Αρχής 
Ιατρικώς Υποβοηθούμενης Αναπαραγωγής (Ε.Α.Ι.Υ.Α.). 

6. Το Π.δ. 106/2004 Οργανισμός Υπουργείου Υγείας 
(ΦΕΚ Α' 173), όπως ισχύει. 

7. Το Ν. 2472/1997 προστασία του ατόμου από την 
επεξεργασία δεδομένων προσωπικού χαρακτήρα, όπως 
ισχύει (ΦΕΚ Α' 150). 

8. Το Ν. 2619/1998 Κύρωση της σύμβασης του Συμβου¬ 
λίου της Ευρώπης για την προστασία των ανθρωπίνων 
δικαιωμάτων και της αξιοπρέπειας του ατόμου σε σχέση 
με τις εφαρμογές της βιολογίας και της ιατρικής. Σύμ¬ 
βαση για τα ανθρώπινα δικαιώματα και τη βιοϊατρική 
(ΦΕΚ Α' 132). 

9. Το γεγονός ότι από τις διατάξεις της παρούσας 
δεν προκαλείται δαπάνη σε βάρος τον κρατικού προϋ¬ 
πολογισμού, αποφασίζουμε: 


Άρθρο 1 

Εφαρμοστέες διατάξεις 

1. Σκοπός των Τραπεζών Κρυοσυντήρησης είναι η συ¬ 
ντήρηση, η διάθεση ανθρώπινων γαμετών, ωοθηκικού 
και ορχικού υλικού και ζυγωτών και γονιμοποιημένων 
ωαρίων, τα οποία προορίζονται να χρησιμοποιηθούν για 
ερευνητικούς σκοπούς ή στο πλαίσιο της Ι.ΥΑ.. 

2. Η Τράπεζα Κρυοσυντήρησης ιδρύεται και λειτουργεί 
με άδεια της Εθνικής Αρχής Ιατρικώς Υποβοηθούμενης 
Αναπαραγωγής (Ε.Α.Ι.Υ.Α.), η οποία ελέγχει αν τηρούνται 
οι νόμιμες προϋποθέσεις. 

3. Δικαιούχοι ίδρυσης και λειτουργίας είναι νομικά 
πρόσωπα δημοσίου δικαίου και νομικά πρόσωπα ιδι¬ 
ωτικού δικαίου (οποιοσδήποτε νομικής μορφής) που 
συνιστώνται και λειτουργούν σύμφωνα με τις κείμενες 
διατάξεις, στους σκοπούς των οποίων περιλαμβάνεται 
και η παροχή υπηρεσιών υγείας, σύμφωνα με τους κα¬ 
νόνες της ιατρικής επιστήμης και δεοντολογίας και την 
τήρηση των διατάξεων του παρόντος. Επίσης δικαιούχοι 
είναι και φυσικά πρόσωπα που διαθέτουν άδεια ή βεβαί¬ 
ωση άσκησης του ιατρικού επαγγέλματος ή επιστήμονα 
βιοιατρικών επιστημών με την προϋπόθεση ότι για τη 
λειτουργία της Τράπεζας Κρυοσυντήρησης ορίζεται 
επιστημονικά υπεύθυνος ιατρός άδειας ή βεβαίωσης 
άσκησης ιατρικού επαγγέλματος ή επιστήμονας βιο- 
ϊατρικών επιστημών. Οι ανωτέρω δικαιούχοι (φυσικά 
και νομικά πρόσωπα) δύνανται να προέρχονται και από 
κράτη μέλη της Ευρωπαϊκής Ένωσης και από χώρες 
εκτός ΕυρωπάίκήςΈνωσης, υπό τον όρο της αρχής της 
αμοιβαιότητας, εφόσον σε κάθε περίπτωση πληρούνται 
οι προϋποθέσεις του παρόντος. 

4. Τράπεζες Κρυοσυντήρησης που ήδη λειτουργούν 
με βάση την μέχρι την έκδοση της παρούσας ισχύουσα 
νομοθεσία οφείλουν να προσαρμοσθούν σύμφωνα με 
το άρθρο 13 της παρούσας. 

5. Η λειτουργία των Τραπεζών Κρυοσυντήρησης 
ακολουθεί την ισχύουσα σχετική εθνική και ευρωπαϊκή 
νομοθεσία, τους διεθνείς κώδικες δεοντολογίας, τους 
κανόνες βέλτιστων πρακτικών και τις αποφάσεις της 
Ε.Α.Ι.Υ.Α.. 

6. Οι Τράπεζες Κρυοσυντήρησης είναι ιδρύματα ιστών 
κατά την έννοια του Π.δ. 26/2008 (ΦΕΚ Α' 51/2008) και 
εφαρμόζουν σύστημα διαχείρισης της ποιότητας και 

τυπικές διαδικασίες λειτουργίας (Τ.Δ.Λ.), όπως προβλέ- 
πεται στο ανωτέρω Π.δ. και στην παρούσα. 

7. Οι Τράπεζες Κρυοσυντήρησης κοινοποιούν στην 
Ε.Α.Ι.Υ.Α. ετήσιες εκθέσεις των δραστηριοτήτων και 
αποτελεσμάτων τους έως την 31η Ιανουάριου εκάστου 
έτους. Επίσης ενημερώνουν την Αρχή χωρίς καθυστέ¬ 
ρηση για οποιοδήποτε εξαιρετικό συμβάν προκύπτει 
κατά τη λειτουργία τους ή κατά την εφαρμογή μεθόδων 
Ι.Υ.Α. είτε κατά τη διακίνηση ανθρώπινου γεννητικού 
υλικού, γονιμοποιημένων ωαρίων και των βιολογικών 
συστατικών ή παραγώγων τους σύμφωνα με το άρθρο 
18 του Ν. 3305/2005. 

ΚΕΦΑΛΑΙΟ Α 

ΚΤΙΡΙΑΚΕΣ ΕΓΚΑΤΑΣΤΑΣΕΙΣ ΚΑΙ ΕΞΟΠΛΙΣΜΟΣ 
Αρθρο 2 

Χώροι των Τραπεζών Κρυοσυντήρησης 

1. Η Τράπεζα Κρυοσυντήρησης εγκαθίσταται και λει¬ 
τουργεί σε ειδικά διαμορφωμένο χώρο. Εάν λειτουργεί 
εντός μιας Μονάδος Ιατρικώς Υποβοηθούμενης Αναπα¬ 
ραγωγής (Μ.Ι.Υ.Α.), η εγκατάστασή της γίνεται σύμφωνα 
με τις παρακάτω προδιαγραφές για το εργαστήριο και 
τους χώρους κατάψυξης και αποθήκευσης, ενώ οι λοιποί 
χώροι μπορεί να είναι κοινοί με τη Μ.Ι.Υ.Α. Εάν η Τράπεζα 
Κρυοσυντήρησης λειτουργεί αυτοτελώς, πρέπει να τη¬ 
ρεί τις παρακάτω προδιαγραφές και να εξασφαλίζεται 
η πρόσβαση σε Α.Μ.Ε.Α.. 

2. Η Τράπεζα Κρυοσυντήρησης διαθέτει όλο τον απα¬ 
ραίτητο για τις εργασίες της εξοπλισμό. Σε περίπτω¬ 
ση λειτουργίας εντός αδειοδοτημένης Μ.Ι.Υ.Α. δύναται 
ο εξοπλισμός να είναι κοινός όπου είναι λειτουργικά 
εφικτό. 

3. Οι χώροι περιλαμβάνουν τουλάχιστον: 

α. Αίθουσα αναμονής, υποδοχή, γραμματεία, αρχείο, 
χώροι υγιεινής επισκεπτών (25 τ.μ.). Οι χώροι υγιεινής 
περιλαμβάνουν 2 ΙΛ/.Ο., από τα οποία το ένα για Α.Μ.Ε.Α. 

β. Γραφείο συνεντεύξεων - εξεταστήριο (12 τ.μ.). 

γ. Χώρο αιμοληψίας (4 τ.μ.), εάν και εφόσον στην Τρά¬ 
πεζα Κρυοσυντήρησης διενεργούνται αιμοληψίες. 

δ. Χώρο συλλογής σπέρματος (5 τ.μ.). 

ε. Εργαστήριο ανδρολογίας (10 τ.μ.), που επικοινωνεί 
άμεσα με τον χώρο συλλογής σπέρματος με \Ν£. Αν 
αυτό δεν είναι εφικτό η Τράπεζα Κρυοσυντήρησης ακο¬ 
λουθεί γραπτή τυποποιημένη διαδικασία λειτουργίας 
(ΤΔΛ), προκειμένου το δείγμα να μεταφέρεται στο ερ¬ 
γαστήριο υπό συνθήκες που αποτρέπουν τυχόν σφάλμα 
ταυτοποίησης του δείγματος, ενώ διασφαλίζουν την 
ασηψία, την ταχύτητα μεταφοράς και την τήρηση του 
ιατρικού απορρήτου. 

στ. Χώρο κατάψυξης των δειγμάτων. Ο χώρος αυτός, 
εάν η Τράπεζα Κρυοσυντήρησης λειτουργεί εντός μιας 
Μ.Ι.Υ.Α., δεν επιτρέπεται να είναι το εργαστήριο εμ¬ 
βρυολογίας εκτός από την περίπτωση της κατάψυξης 
με την μέθοδο της υαλοποίησης ενώ στην περίπτωση 
της κατάψυξης σπέρματος, μπορεί να εντάσσεται στο 
εργαστήριο ανδρολογίας - σπερματολογίας. 

Ο χώρος αυτός είναι δυνατόν να περιλαμβάνεται στον 
χώρο αποθήκευσης των κρυοσυντηρημένων δειγμάτων. 
Εάν είναι αυτοτελής, έχει εμβαδόν τουλάχιστον 5 τ.μ.. 

ζ. Χώρο αποθήκευσης των κρυοσυντηρημένων δειγμά¬ 
των (10 τ.μ. ή 15 τ.μ. όταν περιλαμβάνει τον προηγούμενο 
χώρο), ο οποίος: 


1. διαθέτει ανεξάρτητο σύστημα εξαερισμού για την 
απαγωγή των αναθυμιάσεων, αδιάλειπτης λειτουργίας, 
που εξασφαλίζει τουλάχιστον έξι (6) ανανεώσεις του 
συνολικού όγκου αέρος ανά ώρα, καθώς και σύστημα 
ανίχνευσης οξυγόνου με συναγερμό εάν το ποσοστό 
πέσει κάτω από το 19,5%, 

2. προστατεύεται από σύστημα πυρανίχνευσης και 
πυρόσβεσης μέσω αερίου όπως ΑΓροπίΙθ, ΡΜ-200 ή 002, 
αλλά σε καμία περίπτωση μέσω καταιονητήρων ύδατος, 

3. είναι προσπελάσιμος μόνον σε εξουσιοδοτημένα 
από τον υπεύθυνο της Τράπεζας άτομα, σύμφωνα με 
τις διατάξεις του Π.δ. 26/2008, η δε πρόσβαση ελέγχεται 
με κάθε πρόσφορο μέσον, 

4. εγκαθίσταται σε ισόγειο, ή, εάν αυτό δεν είναι εφι¬ 
κτό, σε σημείο που να επιτρέπει σε κάθε περίπτωση την 
προσέγγιση από το εξωτερικό του κτιρίου με κατάλληλο 
τρόπο και μέσον, έτσι ώστε να διευκολύνεται η άμεση 
απομάκρυνση των δοχείων υγρού αζώτου. Η Τράπεζα 
Κρυοσυντήρησης με τα δικαιολογητικά αδειοδότησης 
υποβάλλει ειδική τυποποιημένη διαδικασία λειτουργίας 
(ΤΔΛ) που καθορίζει το σχέδιο διάσωσης των κρυοσυ¬ 
ντηρημένων δειγμάτων. 

η. Χώρους αποθήκευσης χημικών, υγειονομικού υλικού 
και λοιπών υλικών καθαρισμού (5 τ.μ.). 

θ. Αποδυτήρια και χώροι υγιεινής προσωπικού (ΝΛ/.0., 
αποδυτήρια και ερμάρια, 6 τ.μ.) 

Αρθρο 3 

Εξοπλισμός και λειτουργία 
Τραπεζών Κρυοσυντήρησης 

Οι Τράπεζες Κρυοσυντήρησης διαθέτουν ηλεκτρομη- 
χανολογικό και εξειδικευμένο τεχνολογικό εξοπλισμό με 
αδιάλειπτη τεχνική υποστήριξη, συμβατικά δεσμευτική. 
Ο βασικός εξοπλισμός των Τραπεζών Κρυοσυντήρησης 
αποτελείται από: 

1. Μία (1) συσκευή ελεγχόμενης προοδευτικής κατά¬ 
ψυξης, με δυνατότητα προγραμματισμού του ρυθμού 
κατάψυξης των δειγμάτων, ικανή να φέρει τα δείγματα 
από τη θερμοκρασία περιβάλλοντος μέχρι τους -150°Ο 
και να τα διατηρήσει στη θερμοκρασία αυτή μέχρι τη 
μεταφορά τους στην τελική θέση αποθήκευσής τους. 
Εναλλακτικά, εάν εφαρμόζεται η τεχνική της υπερτα¬ 
χείας κατάψυξης- υαλοποίησης των δειγμάτων, αρκεί 
ένας κάδος τύπου ϋονναΓ χωρητικότητας τουλάχιστον 
δύο (2) λίτρων. 

2. Εργαλεία, συσκευές και υλικά που απαιτούνται για 
τη συσκευασία, σφράγιση και επισήμανση των δειγ¬ 
μάτων. 

3. Ένα (1) μικρό φορητό κάδο τύπου ϋθνναΓ με ευρύ 
στόμιο, χωρητικότητας της τάξεως των 5 λίτρων, για 
την προσωρινή εναπόθεση κατεψυγμένων δειγμάτων. Ο 
κάδος αυτός επιτρέπεται να είναι ο ίδιος με τον κάδο 
της παραπάνω περ. 1. 

4. Ένα (1) διοφθάλμιο αναλυτικό μικροσκόπιο αντίθε¬ 
σης φάσης για την μικροσκοπική εξέταση των δειγμά¬ 
των σπέρματος, ικανό να μεγεθύνει τουλάχιστο 200 
και 400 φορές με ξηρούς φακούς αντίθεσης φάσης. Η 
τράπεζα εργασίας του πρέπει να θερμαίνεται, έτσι ώστε 
η θερμοκρασία των εξεταζόμενων κυττάρων να μπορεί 
να διατηρηθεί περί τους 37±0,2°Ο. 

5. Ένα (1) θάλαμο νηματικής ροής. 

6. Μία (1) φυγόκεντρο πολλαπλών θέσεων, ικανή να 
αναπτύσσει επιταχύνσεις τουλάχιστον 300χρ για την 

παρασκευή των δειγμάτων σπέρματος. Η κεφαλή της 
φυγοκέντρου πρέπει να είναι του εκτεινόμενου τύπου 
(“εννίπρ-ουΓ) και όχι σταθερής γωνίας, ενώ πρέπει να 
δέχεται σωληνάρια μαζί με το στεγανό πώμα τους. 

7. Δύο (2) επωαστικούς κλιβάνους, σε περίπτωση που η 
Τράπεζα Κρυοσυντήρησης διενεργεί καλλιέργειες ιστών 
και κυττάρων. 

8. Όργανο προσδιορισμού του 002, όταν η Τράπεζα 
Κρυοσυντήρησης διαθέτει τους κλιβάνους που αναφέ- 
ρονται στην προηγούμενη παράγραφο. 

9/Εναν (1) ξηρό κλίβανο θερμού αέρα, ικανό να διατη¬ 
ρεί θερμοκρασία περί τους 37°0 για την προθέρμανση 
υλικών. 

ΙΟ.'Ενα ψυγείο ικανό να συντηρεί υλικά σε θερμοκρα¬ 
σία 4-6°0 και έναν καταψύκτη ικανό να διατηρεί υλικά 
σε θερμοκρασία -18°0, ή χαμηλότερη. Εναλλακτικά, έναν 
ψυγειοκαταψύκτη αντίστοιχων δυνατοτήτων. 

11. Δύο (2) θερμόμετρα ακρίβειας δεκάτου του βαθμού, 
στην περιοχή 0-40°0. Τα θερμόμετρα δεν πρέπει να 
περιέχουν υδράργυρο ή άλλα τοξικά μέταλλα και πρέ¬ 
πει να συνοδεύονται από πιστοποιητικό βαθμονόμησης. 
Εάν είναι ηλεκτρονικά, η βαθμονόμησή τους ελέγχεται 
τουλάχιστον άπαξ ετησίως από διαπιστευμένο εργα¬ 
στήριο ή φορέα. 

12. Τουλάχιστον τέσσερις (4) κάδους τύπου Οονναη 
για τη φύλαξη των δειγμάτων σε υγρό άζωτο, οι οποίοι 
χρησιμεύουν ως εξής: 

α. ένας κάδος για την προσωρινή φύλαξη δειγμάτων, 
για τα οποία δεν έχει ακόμη βεβαιωθεί η απουσία μο- 
λυσματικότητας, (καραντίνα). Τα δείγματα αυτά φυλάσ¬ 
σονται είτε σε αέρια φάση ατμών αζώτου σε απλό περι¬ 
έκτη, είτε σε υγρή φάση του αζώτου μέσα σε δεύτερο, 
εξωτερικό, αεροστεγώς σφραγισμένο περιέκτη, εφόσον 
η Τράπεζα Κρυοσυντήρησης διαθέτει τέτοια δείγματα. 

β. ένας ειδικός κάδος για κάθε κατηγορία δειγμά¬ 
των με διαγνωσμένη οροθετική κατάσταση (όπως Ηΐν, 
ηπατίτιδες), 

γ. ένας κάδος για τη μόνιμη αποθήκευση-δειγμάτων 
μετά την επιβεβαίωση ότι είναι οροαρνητικά για ΗΙΝ/-1 
και ΗΙ\/-2, και ηπατίτιδα Β και Ο, 

δ. ένας φορητός κάδος, ειδικά σχεδιασμένος για την 
ασφαλή μεταφορά βιολογικών δειγμάτων σε υγρό άζω¬ 
το (είτε κεραμικού, είτε ανοικτού τύπου). 

Επί πλέον, διευκρινίζεται ότι: 

α. Εάν η Τράπεζα Κρυοσυντήρησης φυλάσσει δείγμα¬ 
τα από ασθενείς με ειδικές γνωστές παθολογίες (όπως 
ηπατίτιδα Β ή Ο), απαιτείται τουλάχιστον ένας επί πλέ¬ 
ον ανεξάρτητος κάδος φύλαξης ανά παθολογία, στον 
οποίο φυλάσσονται μαζί όλα τα δείγματα της ίδιας 
παθολογίας. 

β. Όλα τα δείγματα καταψύχονται και φυλάσσονται 
στους κάδους σύμφωνα με τις οδηγίες που αναφέρο- 
νται στο Π.δ. 26/2008, Παράρτημα IV, σχετικά με την 
αποθήκευση αναπαραγωγικών κυττάρων από δωρεά 
από το σύντροφο και από δωρεά νεκρού συντρόφου. 

γ. Όλοι οι κάδοι αποθήκευσης τοποθετούνται σε 
τροχήλατη βάση και είναι εφοδιασμένοι με συσκευές 
αυτόματης ανίχνευσης της στάθμης του αζώτου, συν- 
δεδεμένη με εξωτερικό συναγερμό. Η Τράπεζα Κρυο¬ 
συντήρησης μεριμνά για την αναπλήρωση της στάθμης 
υγρού αζώτου στους κάδους σύμφωνα με τις οδηγίες 


του κατασκευαστή, της διεθνούς καλής πρακτικής και 
του κώδικα πρακτικής που συντάσσει η Εθνική Αρχή ΙΥΑ. 

δ. Εάν υπάρχει σύστημα αυτόματης αναπλήρωσης του 
επιπέδου αζώτου στους κάδους, τότε η λειτουργία του 
ελέγχεται ανά δεκαπενθήμερο. Σε αντίθετη περίπτωση, 
το επίπεδο αζώτου ελέγχεται χειρωνακτικά κάθε εβδο¬ 
μάδα. Σε όλες τις περιπτώσεις, ο εν λόγω έλεγχος κα¬ 
ταγράφεται σε ειδικό αρχείο, το οποίο αποτελεί μέρος 
του συστήματος διασφάλισης της ποιότητας. Οι κάδοι 
που ενδεχομένως χρησιμεύουν για τη φύλαξη δειγμάτων 
σε αέρια φάση είναι υποχρεωτικά εφοδιασμένοι με σύ¬ 
στημα αυτόματης αναπλήρωσης του επιπέδου αζώτου. 

13/Εναν (1) ηλεκτρονικό υπολογιστή για την τήρηση 
των αρχείων της Τράπεζας με διασύνδεση στη βάση 
δεδομένων της Εθνικής Αρχής ΙΥΑ μέσω του διαδικτύου. 
Ο υπολογιστής καλύπτεται από σύστημα σταθεροποί¬ 
ησης τάσης και αδιάλειπτης παροχής ρεύματος (ΙΙΡδ). 
Ολόκληρο το ηλεκτρονικό αρχείο δεδομένων καταγρά¬ 
φεται σε αντίγραφο ασφαλείας στο τέλος κάθε ημέρας 
εργασίας. Δεύτερο ημερήσιο ηλεκτρονικό αντίγραφο 
ασφαλείας φυλάσσεται σε διαφορετικό χώρο από το 
πρώτο. 

14. Εργαστηριακή επίπλωση και εξοπλισμό σε επάρ¬ 
κεια για τις ανάγκες λειτουργίας της Τράπεζας, ιδίως: 
προστατευτικό υλικό για τους χειριστές του υγρού 
αζώτου όπως στεγανά στο υγρό άζωτο γάντια, λαβί¬ 
δες, μάσκες, γυαλιά προστασίας, ογκομετρικές πιπέ- 
τες (σιφώνια) ακρίβειας, ογκομετρικές πιπέτες θετικής 
μετατόπισης, αιμοκυτταρομετρικές κυψελίδες τύπου 
ΝθυάαυβΓ ή αντίστοιχες, θερμαντικά στοιχεία (ή ξηρό 
κλίβανο, ή υδατόλουτρο με θερμόμετρο) για την προ¬ 
θέρμανση υλικών στην περιοχή των 35-40°Ο, στηρίγμα¬ 
τα σωληνάριων, συσκευές καταγραφής κυτταρολογικού 
τύπου, τουλάχιστον δύο (2) ανταλλακτικούς λαμπτήρες 
για κάθε μικροσκόπιο και ανταλλακτικές ασφάλειες τή¬ 
ξεως για όλα τα εργαστηριακά όργανα. 

15. Μία (1) γεννήτρια ρεύματος (ηλεκτροπαραγωγό ζεύ¬ 
γος) εφοδιασμένη με σύστημα αυτόματης εκκίνησης, ή 
άλλη διάταξη ασφαλείας, ικανή να αναπληρώνει ολόκλη¬ 
ρο το κρίσιμο ηλεκτρικό φορτίο του εργαστηρίου (συ¬ 
σκευή ελεγχόμενης προοδευτικής κατάψυξης, συσκευές 
αυτόματης αναπλήρωσης του επιπέδου υγρού αζώτου, 
συναγερμοί ασφαλείας, επωαστικοί κλίβανοι καλλιέρ¬ 
γειας, θάλαμοι νηματικής ροής, μικροσκόπια, θερμα¬ 
ντικά στοιχεία, φυγόκεντρος, ψυγείο, καταψύκτης και 
ηλεκτρονικός υπολογιστής) σε χρόνο μικρότερο των 30 
δευτερολέπτων από την ενδεχόμενη πτώση της τάσης 
και να λειτουργεί αδιάλειπτα μέχρι την αποκατάσταση 
της παροχής ρεύματος από το δίκτυο και επιπλέον ΙΙΡ8 
για τους κλιβάνους καλλιέργειας και του συστήματος 
κρυοσυντήρησης δειγμάτων όπου υπάρχει, λειτουργίας 
χρονικού διαστήματος τουλάχιστον δύο (2) ωρών. 

Άρθρο 4 

Λοιπές Διατάξεις 

1. Εργαστήρια τα οποία, ήδη λειτουργούν και λόγω 
ειδικού, διαφορετικής τεχνολογίας και οργάνωσης, 
σχεδιασμού δεν πληρούν τις παρακάτω προδιαγραφές, 
διαθέτουν όμως χώρους και εξοπλισμό που εξασφαλί¬ 
ζουν την ορθή ανάπτυξη της απαιτούμενης λειτουρ¬ 
γίας, δύνανται να λάβουν έγκριση για άδεια ίδρυσης 
και λειτουργίας από την Ε.Α.Ι.Υ.Α., έπειτα από υποβολή 

σε αυτήν αίτησης του υπευθύνου τους, συνοδευόμενης 
από φάκελο, με τον οποίο τεκμηριώνεται η επάρκειά 
τους με ανάλογη εφαρμογή των μεταβατικών διατά¬ 
ξεων του παρόντος. Ο φάκελος περιλαμβάνει όλα τα 
σχετικά αναγκαία στοιχεία, ιδίως περιγραφή πλαισίου 
λειτουργίας, προδιαγραφές και πιστοποιήσεις μηχα¬ 
νημάτων και λοιπού εξοπλισμού, εκθέσεις αρμοδίων 
επιστημόνων (όπως ιατρών, βιολόγων, ηλεκτρολόγων, 
ηλεκτρονικών μηχανικών κ.ά.) για κάθε κατηγορία δι¬ 
αφοροποίησης από τις προδιαγραφές. Η περιγραφή 
του πλαισίου λειτουργίας καθώς και τυχόν εκθέσεις 
αρμοδίων επιστημόνων θα πρέπει να συμμορφώνονται 
με τις παρ. 1 και 2 του άρθρου 7. 

2. Ο βασικός εξοπλισμός κατά το άρθρο 3 της παρού¬ 
σας πρέπει να καλύπτεται από δεύτερο, αντίστοιχων 
δυνατοτήτων, μηχάνημα ή όργανο για την άμεση ανα- 
πλήρωση της λειτουργίας εκείνου που ενδεχομένως 
αστοχεί. Εναλλακτικά, η Τράπεζα Κρυοσυντήρησης μπο¬ 
ρεί να έχει λειτουργική διασύνδεση με την πλησιέστερη 
Τράπεζα Κρυοσυντήρησης, έτσι ώστε να διασφαλίζεται 
η αδιάλειπτη λειτουργία μέχρι την αποκατάσταση της 
τεχνικής αστοχίας. Κάθε τέτοια αστοχία θεωρείται 
εξαιρετικό συμβάν, καταγράφεται και κοινοποιείται 
στην Εθνική Αρχή ΙΥΑ όπως ορίζεται στο άρθρο 18 του 
Ν. 3305/2005, καθώς και στο άρθρο 33 και στο Παράρ¬ 
τημα IX του Π.δ. 26/2008. 

3. '0λες οι συσκευές των εργαστηρίων των Τραπεζών 
Κρυοσυντήρησης συνοδεύονται από πιστοποιητικά κα¬ 
ταλληλότητας και πιστοποιητικά περιοδικού ελέγχου 
της βαθμονόμησής τους, είτε από τον κατασκευαστή, 
είτε από άλλον διαπιστευμένο φορέα. Ο εν λόγω έλεγ¬ 
χος διενεργείται τουλάχιστον άπαξ ετησίως και τα απο- 
τελέσματά του καταγράφονται σε ειδικό αρχείο. Για τις 
υπόλοιπες συσκευές και όργανα διενεργείται έλεγχος 
καλής λειτουργίας και συντήρησης σύμφωνα με τις οδη¬ 
γίες του κατασκευαστή και τουλάχιστον άπαξ ετησίως. 
Ειδικότερα, στους κάδους υγρού αζώτου, στους οποίους 
έχουν, φυλαχθεί, σε υγρή φάση, δείγματα γνωστής πα¬ 
θολογίας, ιδίως Ηΐν και ηπατίτιδας, εφαρμόζεται ειδική 
συντήρηση που περιλαμβάνει πλύση και απολύμανση με 
υλικά που καταστρέφουν τους εν λόγω ιούς. 

4/Ενας υπεύθυνος για κάθε διαδικασία και ένας αντι¬ 
καταστάτης του ορίζονται από τον επιστημονικά υπεύ¬ 
θυνο για τα εργαστήρια της Τράπεζας Κρυοσυντήρησης. 
Στα εν λόγω αρχεία καταγράφονται οι ημερομηνίες 
ελέγχου ή συντήρησης, τυχόν παρατηρήσεις και η υπο¬ 
γραφή του διενεργήσαντος τον έλεγχο ή τη συντήρηση, 
τη βαθμονόμηση, την περιοδική αναβαθμονόμηση και 
τον έλεγχο ποιότητας. Γ ια τα αναλώσιμα καταγράφεται 
η παρτίδα και οι ημερομηνίες προμήθειας και λήξεως. 
Στο ίδιο αρχείο φυλάσσονται τα πιστοποιητικά καταλ¬ 
ληλότητας που εκδίδονται για τον σκοπό αυτόν από 
τον κατασκευαστή ή από άλλον διαπιστευμένο φορέα, 
όπου αυτά προβλέπονται. Οι διαδικασίες εκτελούνται 
σύμφωνα με το σύστημα ποιότητας που αναφέρεται 
στο άρθρο 7 της παρούσας. 

5. Οι Τράπεζες Κρυοσυντήρησης τηρούν την ισχύουσα 
νομοθεσία ασφάλειας και υγιεινής στην εργασία για 
το προσωπικό που απασχολούν και την υγειονομική 
νομοθεσία και διαχείριση των αποβλήτων που παρά¬ 
γουν. Στη διαχείριση των αποβλήτων εφαρμόζεται η 
εκάστοτε ισχύουσα νομοθεσία σχετικά με τα απόβλητα 
των βιοπαθολογικών (μικροβιολογικών) εργαστηρίων. 


ΚΕΦΑΛΑΙΟ Β 

Χώροι Ειδικών Προδιαγραφών 
Άρθρο 5 

Πτέρυγα ειδικών προδιαγραφών 

1. Προκειμένου για την εφαρμογή μεθόδων Ι.Υ.Α. σε 
άτομα που πάσχουν από ειδικές λοιμώξεις, τα εργα¬ 
στήρια των Τραπεζών Κρυοσυντήρησης διέπονται από 
τις διατάξεις της απόφασης της Εθνικής Αρχής Ι.Υ.Α. 
για άτομα οροθετικά από τον ιό της ανθρώπινης ανο¬ 
σοποιητικής ανεπάρκειας (ΦΕΚ Β' 170/2008), όπως αυτή 
ισχύει κάθε φορά, και από κάθε άλλη σχετική απόφαση, 
την οποία θα εκδώσει η Αρχή. 

2. Η διαχείριση των εν λόγω περιστατικών γίνεται 
σε ειδική πτέρυγα στην οποία έχει πρόσβαση μόνο το 
οροθετικό άτομο και προσωπικό εξουσιοδοτημένο από 
τον υπεύθυνο της Τράπεζας Κρυοσυντήρησης. Η πτέ¬ 
ρυγα περιλαμβάνει ειδικό χειρουργείο μικροεπεμβά- 
σεων, εφόσον η Τράπεζα Κρυοσυντήρησης λειτουργεί 
εντός Μ.Ι.Υ.Α., εργαστήριο εμβρυολογίας, εργαστήριο 
ανδρολογίας- σπερματολογίας και χώρο κατάψυξης 
των δειγμάτων, σύμφωνα με τα οριζόμενα στα προη¬ 
γούμενα άρθρα. Ο χώρος αυτός περιλαμβάνει και τον 
επιπρόσθετο εξοπλισμό που προβλέπεται στην παρα¬ 
πάνω απόφαση της Αρχής. 

3. Γ ια την ειδική πτέρυγα της προηγούμενης παρα¬ 
γράφου, η Τράπεζα Κρυοσυντήρησης διατυπώνει γρα¬ 
πτή τυποποιημένη διαδικασία λειτουργίας (ΤΔΛ), στην 
οποία περιγράφεται λεπτομερώς ο τρόπος συλλογής 
καλλιέργειας, και διάθεσης των γαμετών και των γο- 
νιμοποιημένων ωαρίων, ο τρόπος απολύμανσης των 
χώρων ύστερα από κάθε χρήση, ο τρόπος διάθεσης 
των αποβλήτων της πτέρυγας και κάθε άλλη σχετική 
λεπτομέρεια. 

4. '0ταν η ειδική πτέρυγα λειτουργεί, ως ανεξάρτητος 
φορέας, λαμβάνει αυτοτελώς άδεια ίδρυσης και λειτουρ¬ 
γίας όπως ορίζεται στα άρθρα 29 επ. του Π.δ. 26/2008 
και στη νομοθεσία για τις ΜΙΥΑ. 

Εάν αποτελεί μέρος υφιστάμενης Τράπεζας Κρυοσυ¬ 
ντήρησης εντός Μ.Ι.Υ.Α. μπορεί να περιλάβει την ειδική 
πτέρυγα, με απόφαση της Αρχής, ύστερα από υποβο¬ 
λή σε αυτήν και έγκριση της ΤΔΛ της προηγούμενης 
παραγράφου. 

5. Για τους υπόλοιπους χώρους της Τράπεζας Κρυ¬ 
οσυντήρησης δεν απαιτούνται ειδικές προδιαγραφές. 

6. Γ ια την απλή φύλαξη σε Τ ράπεζα Κρυοσυντήρησης 
δειγμάτων από οροθετικά άτομα εφαρμόζεται το άρθρο 
3 περ. 12 β. της παρούσας και δεν απαιτείται πτέρυγα 
ειδικών προδιαγραφών. 

ΚΕΦΑΛΑΙΟ Γ 

ΠΡΟΣΩΠΙΚΟ ΤΡΑΠΕΖΩΝ ΚΡΥΟΣΥΝΤΗΡΗΣΗΣ 
Αρθρο 6 

Στελέχωση Τραπεζών Κρυοσυντήρησης 

1. Το προσωπικό των τραπεζών Κρυοσυντήρησης δι¬ 
αθέτει κατάρτιση όπως προβλέπεται στο άρθρο 18 και 
στο παράρτημα VI, του κεφ,Β του Π.δ. 26/2008. 

2. Οι Τράπεζες Κρυοσυντήρησης θα πρέπει να στελε¬ 
χώνονται τουλάχιστον από: 

α. έναν ιατρό ή επιστήμονα των βιοϊατρικών επιστημών 
πτυχιούχο Πανεπιστημιακής εκπαίδευσης, με αποδεδειγ¬ 
μένη τουλάχιστον διετή πείρα στο γνωστικό αντικείμενο 
της Ι.Υ.Α. σε αναγνωρισμένο κέντρο της Ελλάδας ή του 
εξωτερικού, ως υπεύθυνο, 

β. έναν επιστήμονα των βιοϊατρικών επιστημών ή τε¬ 
χνολόγο ιατρικών εργαστηρίων με αποδεδειγμένη πείρα 
στο γνωστικό αντικείμενο της Ι.Υ.Α. σε αναγνωρισμένο 
κέντρο της Ελλάδας ή του εξωτερικού. 

3. Το ανωτέρω προσωπικό πρέπει να μην έχει καταδι- 
κασθεί ποινικά ή πειθαρχικά για αδικήματα που σχετίζο¬ 
νται με τη φύση και το αντικείμενο της επαγγελματικής 
τους δραστηριότητας. 

4. Για την περίπτωση της απουσίας του επιστημονικά 
υπευθύνου κατά τη διάρκεια ωραρίου της Τράπεζας 
Κρυοσυντήρησης ή λόγω ασθένειας ή αδείας ορίζεται 
ως αντικαταστάτης του αναπληρωτής, αντίστοιχων 
προσόντων, ο οποίος περιλαμβάνεται στην κατάσταση 
επιστημονικού προσωπικού. 

ΚΕΦΑΛΑΙΟ Δ 
ΤΡΟΠΟΣ ΛΕΙΤΟΥΡΓΙΑΣ 
ΤΩΝ ΤΡΑΠΕΖΩΝ ΚΡΥΟΣΥΝΤΗΡΗΣΗΣ 

Άρθρο 7 

Πρότυπα και έλεγχος ποιότητας - κωδικοποίηση 

1. Οι Τράπεζες Κρυοσυντήρησης λειτουργούν με υψη¬ 
λά πρότυπα ποιότητας και διαδικασίες ελέγχου της 
ποιότητας, όπως αυτά ορίζονται στην παρούσα, στο 
Π.δ. 26/2008, στους εθνικούς και διεθνείς κώδικες δεο¬ 
ντολογίας, στους κανόνες βέλτιστων πρακτικών, όπως 
αυτές περιγράφονται στη διεθνή ιατρική πρακτική, 
τα διεθνή ιατρικά πρότυπα, ανά κατηγορία ιατρικών 
πράξεων καθώς και στις κατευθυντήριες οδηγίες και 
πρωτόκολλα των διεθνών και εθνικών επιστημονικών 
εταιρειών, στους κανόνες της ΕΕ και στις αποφάσεις 
της Ε.Α.Ι.Υ.Α.. 

2. Οι Τράπεζες Κρυοσυντήρησης εφαρμόζουν σύστημα 
ποιότητας και το επικαιροποιούν. Για ένα έτος μετά την 
έκδοση της παρούσας η πιστοποίηση των συστημάτων 
ποιότητας γίνεται με βάση το πρότυπο 130 9001 για 
τον τομέα υγείας (ΕΑ 38) ή άλλα αντίστοιχα. Στα επό¬ 
μενα έτη η πιστοποίηση γίνεται με βάση το πρότυπο 
15.224:2012, όπως ισχύει. Την πιστοποίηση διενεργούν οι 
διαπιστευμένοι από το Εθνικό Σύστημα Διαπίστευσης 
(Ε.ΣΥ.Δ) φορείς. 

3. Το σύστημα ποιότητας περιλαμβάνει ιδίως την ακό¬ 
λουθη τεκμηρίωση. Η λίστα τεκμηρίωσης με τα κάτωθι 
αναφερόμενα είναι ενδεικτική και αυτά αποτελούν τα 
κατ’ ελάχιστον υποχρεωτικά περιλαμβανόμενα στην 
τεκμηρίωση των διαδικασιών πιστοποίησης: 

- εγχειρίδιο ποιότητας, 

- τυποποιημένες διαδικασίες λειτουργίας (Τ.Δ.Λ), 

- κατευθυντήριες γραμμές, 

- καθήκοντα ανά θέση εργασίας, 

- εγχειρίδια κατάρτισης και αναφοράς, 

- έντυπα εκθέσεων και αναφορών προς την Ε.Α.Ι.Υ.Α. 
(συμπεριλαμβανομένων και των αρχείων συμβάντων 
όπως προβλέπονται στα άρθρα 18 του Ν. 3305/2005 και 
11 του Π.δ. 26/2008), 

- αρχεία διαχείρισης παραπόνων, 

- αρχεία δοτών (συμπεριλαμβανομένων και των συ¬ 
ναινέσεων λαμβάνοντας υπόψη και την τήρηση του 
απορρήτου για προσωπικά δεδομένα), 

- πληροφορίες για τον τελικό προορισμό του γεννη- 
τικού υλικού, των ζυγωτών και των γονιμοποιημένων 
ωαρίων, 

- τήρηση δεικτών ποιότητας για τη συνεχή βελτίω¬ 
ση και γνωστοποίηση των αποτελεσμάτων τους στην 
Ε.Α.Ι.Υ.Α., 

- αρχεία του συστήματος ποιότητας, 


- μελέτη εκτίμησης της επικινδυνότητας και τα αποτε¬ 
λέσματα της διαχείρισης της κλινικής επικινδυνότητας, 

- μελέτη - διαδικασία αντιμετώπισης και κοινοποίησης 
σοβαρών ανεπιθύμητων συμβάντων και αντιδράσεων. 

4. Η υλοποίηση της μελέτης για τη διαχείριση κλινικής 
επικινδυνότητας της Τράπεζας Κρυοσυντήρησης έχει 
σκοπό τη μείωση των ανεπιθύμητων συμβάντων και 
των αρνητικών τους επιπτώσεων. Η διαχείριση κλινικής 
επικινδυνότητας αφορά στη διαχείριση οποιουδήποτε 
κλινικού ή μη κλινικού παράγοντα κινδύνου που μπορεί 
να οδηγήσει σε αρνητική επίπτωση στην έκβαση για 
οποιαδήποτε από τις απαιτήσεις των χαρακτηριστικών 
ποιότητας στην παροχή φροντίδας υγείας που σχετί¬ 
ζεται με την Τράπεζα Κρυοσυντήρησης. Τη μελέτη συ¬ 
ντάσσει η Τράπεζα Κρυοσυντήρησης και την κοινοποιεί 
στην Ε.Α.Ι.Υ.Α. στην λήψη και την ανανέωση της άδειας 
λειτουργίας. 

α. Οι κίνδυνοι για τους δότες, τις συναινέσεις, τους γα¬ 
μέτες ή τα έμβρυα ενδεικτικά αφορούν σε λανθασμένη 
αναγνώριση των γαμετών, αστοχία λήψης των αναφε- 
ρόμενων ανά περίπτωση συναινέσεων, καταστροφή ή 
απώλεια των γαμετών ή των εμβρύων, διασταυρούμενη 
επιμόλυνση, πολλαπλές κυήσεις, αστοχία ορθής ενημέ¬ 
ρωσης των δοτών. 

β. Οι κίνδυνοι αφορούν: στην ασφαλή διαχείριση καλ¬ 
λιεργητικών υλικών, τη διαχείριση των λοιμώξεων, στην 
καταλληλότητα των εγκαταστάσεων. 

5. Δεδομένου ότι η επικινδυνότητα μπορεί να επηρε¬ 
άζεται και από μη κλινικούς παράγοντες κινδύνου, θα 
πρέπει να ληφθούν υπόψη οικονομικοί, νομικοί, τεχνο¬ 
λογικοί, λειτουργικοί κίνδυνοι (ανθρώπινου δυναμικού, 
υποδομών, επιχειρησιακής στρατηγικής) περιβαλλοντι¬ 
κοί κίνδυνοι, καταστάσεις έκτακτης ανάγκης που ενδέ¬ 
χεται να βαρύνουν κατά τη διαχείριση ανεπιθύμητων 
συμβάντων. 

6. Ο έλεγχος για την ελαχιστοποίηση της επικινδυνό- 
τητας, θα πρέπει να γίνεται με προληπτικά μέτρα που 
μπορεί να έχουν τη μορφή τυποποιημένων διαδικασιών 
λειτουργίας (Τ.Δ.Λ.), μετεκπαίδευσης και κατάρτισης του 
προσωπικού, χρήση συστημάτων και μέσων ασφαλείας, 
καταλληλότητας και συντήρησης του ιατροτεχνολο- 
γικού εξοπλισμού, οικονομικών πόρων, κ.λπ. Οι Τ.Δ.Λ. 
συντάσσονται από την Τράπεζα Κρυοσυντήρησης με 
βάση τις προδιαγραφές των προτύπων ποιότητας. 

7. Η Εκτίμηση Επικινδυνότητας, θα πρέπει να επανε¬ 
ξετάζεται από την Τράπεζα Κρυοσυντήρησης ετησίως 
και εκτάκτως μετά από ανεπιθύμητα συμβάντα ή παρ’ 
ολίγον ανεπιθύμητα συμβάντα (δηλαδή που δυνητικά θα 
μπορούσαν να οδηγήσουν σε ανεπιθύμητα συμβάντα) 
και η σχετική έκθεση να κοινοποιείται στην Ε.Α.Ι.Υ.Α. 
απευθείας από τους πιστοποιημένους φορείς για τον 
έλεγχο του συστήματος ποιότητας. 

8. Στην περίπτωση που η Τράπεζα Κρυοσυντήρησης 
λειτουργεί εντός Μ.Ι.Υ.Α. το σύστημα ποιότητας αφορά 
συνολικά και την Μ.Ι.Υ.Α. και την Τράπεζα Κρυοσυντή¬ 
ρησης. 

9. Η Ε.Α.Ι.Υ.Α. εκδίδει αποφάσεις με τις οποίες εξει¬ 
δικεύονται οι απαραίτητες ενέργειες και διαδικασίες 
για τη διασφάλιση της ποιότητας των υπηρεσιών που 
παρέχουν οι Τράπεζες Κρυοσυντήρησης, τις κατηγορίες 
των κινδύνων και τη διαχείριση αυτών καθώς και τον 
τρόπο κωδικοποίησης των δειγμάτων. 

10. Η δαπάνη πιστοποίησης από διαπιστευμένους για 
τον έλεγχο της ποιότητας φορείς επιβαρύνει τις Τρά¬ 
πεζες Κρυοσυντήρησης. 

Άρθρο 8 

Καταγραφή δραστηριοτήτων 

1. Καταγραφή δραστηριοτήτων: Τα αρχεία των Τραπε¬ 
ζών Κρυοσυντήρησης βρίσκονται σε μόνιμη ηλεκτρονική 
διασύνδεση με τα αντίστοιχα μητρώα και αρχεία που 
τηρεί η Ε.Α.Ι.Υ.Α. Η εν λόγω διασύνδεση προστατεύεται 
μέσω ηλεκτρονικών κωδικών. 

Τα αρχεία και μητρώα που αφορούν σε απόρρητα 
ιατρικά στοιχεία των δοτών γεννητικού υλικού και γο- 
νιμοποιημένων ωαρίων, σύμφωνα με την παράγραφο 6 
του άρθρου 16 του Ν. 3305/2005 καθώς και σε άκρως 
απόρρητα αρχεία που περιέχουν στοιχεία ταυτότητας 
δοτών γεννητικού υλικού και γονιμοποιημένων ωαρίων, 
καταχωρίζονται σε κωδικοποιημένη μορφή. 

Τα δεδομένα προσωπικού χαρακτήρα που περιέχονται 
στα μητρώα και αρχεία των Τραπεζών Κρυοσυντήρησης, 
και η επεξεργασία τους πρέπει να είναι σύμφωνα με 
τις διατάξεις του Ν. 2472/1997 (ΦΕΚ Α' 50) για την προ¬ 
στασία των ατόμων από την επεξεργασία δεδομένων 
προσωπικού χαρακτήρα. 

2. Ιχνηλασιμότητα: Οι Τράπεζες Κρυοσυντήρησης τη¬ 
ρούν τα δεδομένα που είναι απαραίτητα για να διασφα- 
λισθεί η ιχνηλασιμότητα, όπως προβλέπεται στο άρθρο 
8 του Π.δ. 26/2008 και στο άρθρο 15 του Ν. 3305/2005 
και στο Ν. 2472/1997 περί προστασίας των ατόμων από 
την επεξεργασία δεδομένων προσωπικού χαρακτήρα. 

3. Με απόφαση της Ε.Α.Ι.Υ.Α. καθορίζονται τα βιβλία, 
τα έντυπα, τα έγγραφα, τα δεδομένα και τα στοιχεία 
(σε ηλεκτρονική ή/και έντυπη μορφή) τα οποία οι Τρά¬ 
πεζες Κρυοσυντήρησης τηρούν σε Αρχείο και ο χρόνος 
τήρησης των αρχείων. 

Άρθρο 9 

Έλεγχος των Τραπεζών Κρυοσυντήρησης 

1. Η Ε.Α.Ι.Υ.Α. ελέγχει τακτικά μια φορά το χρόνο την 
τήρηση των όρων και των προϋποθέσεων ίδρυσης και 
λειτουργίας των Τ ραπεζών Κρυοσυντήρησης και εκτά¬ 
κτως οποτεδήποτε. 

2. Ο έλεγχος μπορεί να στηρίζεται και σε πιστοποι¬ 
ητικά, βεβαιώσεις και εκθέσεις των Δ/νσεων Δημόσιας 
Υγείας και Κοινωνικής Μέριμνας των οικείων Περιφε¬ 
ρειών των διαπιστευμένων στο Ε.ΣΥ.Δ φορέων για τον 
έλεγχο συστημάτων ποιότητας, του Τ.Ε.Ε., των επιστη¬ 
μονικών και επαγγελματικών συλλόγων. 

3. Με απόφασή της η Ε.Α.Ι.Υ.Α., καθορίζει τη διαδι¬ 
κασία και τα όργανα ελέγχου που θα λειτουργήσουν 
στο πλαίσιό της προκειμένου να διενεργούν αυτοψία 
και να ελέγχουν την ορθότητα και πληρότητα των δι- 
καιολογητικών για τη χορήγηση άδειας λειτουργίας 
στις Τράπεζες Κρυοσυντήρησης και για τον έλεγχο της 
λειτουργίας τους. Προς τούτο σύμφωνα με το άρθρο 22 
παρ. 7 του Ν. 3305/2005 κάθε δημόσια Αρχή υποχρεού- 
ται να συνδράμει την Ε.Α.Ι.Υ.Α.. 

ΚΕΦΑΛΑΙΟ Ε' 

ΔΙΑΔΙΚΑΣΙΑ ΧΟΡΗΓΗΣΗΣ, ΑΝΑΚΛΗΣΗΣ 

ΚΑΙ ΑΝΑΣΤΟΛΗΣ ΤΗΣ ΑΔΕΙΑΣ 
ΙΔΡΥΣΗΣ ΚΑΙ ΛΕΙΤΟΥΡΓΙΑΣ 

Αρθρο 10 

Αδεια ίδρυσης και λειτουργίας 

1. Για την ίδρυση και λειτουργία Τραπεζών Κρυοσυντή¬ 
ρησης. απαιτείται άδεια της Ε.Α.Ι.Υ.Α. που εκδίδεται το 
αργότερο εντός τριών μηνών από την ημέρα υποβολής 


σ’ αυτήν πλήρους φακέλου με τα δικαιολογητικά για την 
αδειοδότηση. Η άδεια ισχύει για 3 έτη και ανανεώνεται 
εκάστοτε για ίσο χρόνο, κατ’ εφαρμογή των οριζομένων 
στο παρόν και εφόσον τηρούνται οι όροι ίδρυσης και 
λειτουργίας. 

Μόλις χορηγηθεί η άδεια η Τράπεζα Κρυοσυντήρησης 
εγγράφεται στο σχετικό μητρώο. 

2. Η άδεια λειτουργίας εκδίδεται με βάση τα εξής 
δικαιολογητικά: 

α) Άδεια λειτουργίας Μ.Ι.Υ.Α. εφόσον πρόκειται για 
Τράπεζα Κρυοσυντήρησης εντός Μ.Ι.Υ.Α. 

β) Πιστοποιητικό από φορέα διαπιστευμένο στο Ε.ΣΥ.Δ. 
για τον έλεγχο της ποιότητας από το οποίο προκύπτει 
ότι πληρούνται οι προδιαγραφές των άρθρων 1 έως και 
5 της παρούσας. 

γ) Πιστοποιητικό από φορέα διαπιστευμένο στο 
Ε.ΣΥ.Δ. για τον έλεγχο της ποιότητας από το οποίο 
προκύπτει ότι η Τράπεζα Κρυοσυντήρησης έχει θεσπίσει 
και τηρεί σύστημα ποιότητας, σύμφωνα με το άρθρο 7 
της παρούσας. 

Γ ια τις Τ ράπεζες Κρυοσυντήρησης που λειτουργούν 
για πρώτη φορά προσκομίζεται έκθεση ελέγχου για τη 
θέσπιση του συστήματος ποιότητας από διαπιστευμένο 
κατά τα ανωτέρω φορέα και εντός τριμήνου προσκομί¬ 
ζεται στην Ε.Α.Ι.Υ.Α. το σχετικό πιστοποιητικό. 

δ) Στην περίπτωση που η αίτηση για την ίδρυση Τρά¬ 
πεζας Κρυοσυντήρησης γίνεται από φυσικό πρόσωπο - 
ιατρό, βεβαίωση εγγραφής στα μητρώα του οικείου 
ιατρικού συλλόγου. Σε περίπτωση που γίνεται από 
επιστήμονα βιοϊατρικών επιστημών βεβαίωση άσκησης 
επαγγέλματος. 

ε) Στην περίπτωση που η αίτηση γίνεται από νομικό 
πρόσωπο, επικυρωμένο αντίγραφο του ιδρυτικού κα¬ 
νονισμού, συμβολαίου ή καταστατικού της εταιρείας, 
βεβαίωση δημοσίευσής τους και πιστοποιητικό μετα¬ 
βολών. Επίσης είτε βεβαίωση του οικείου ιατρικού συλ¬ 
λόγου περί έγκρισης και εγγραφής του επιστημονικά 
υπεύθυνου ιατρού της εταιρείας στα μητρώα του, είτε 
βεβαίωση άσκησης επαγγέλματος του επιστημονικά 
υπεύθυνου βιοιατρικού επιστήμονα της εταιρίας. 

στ) Απόσπασμα ποινικού μητρώου του αιτούντος ή του 
νομίμου εκπροσώπου του σε (περίπτωση εταιρείας) και 
του επιστημονικά υπεύθυνου και βεβαίωση του αρμοδί¬ 
ου κατά περίπτωση πειθαρχικού οργάνου ή υπηρεσίας 
περί μη καταδίκης σχετικά με πράξεις που σχετίζονται 
με το αντικείμενο της επαγγελματικής τους δραστη¬ 
ριότητας. 

ζ) Άδεια άσκησης επαγγέλματος και τίτλοι ειδικότη¬ 
τας, όπου απαιτείται από την παρούσα. Αποδεικτικά 
για την εργαστηριακή πείρα, όπου απαιτείται από την 
παρούσα καθώς και για την ερευνητική δραστηριότητα 
και την παρακολούθηση σεμιναρίων, μετεκπαιδευτικών 
μαθημάτων, συνεδρίων στον τομέα της Ι.Υ.Α.. 

η) Παραστατικά κτήσης της κυριότητας ή διαρκούς 
κατοχής του εξοπλισμού (επίδειξη πρωτοτύπων και υπο¬ 
βολή αντιγράφων) και πιστοποιητικά σήμανσης ΟΕ για 
τον χρησιμοποιούμενο εξοπλισμό. 

θ) Κατάσταση του προσωπικού που στελεχώνει την 
Τράπεζα Κρυοσυντήρησης. 

ι) Στην περίπτωση της ιδιωτικής κλινικής η άδεια ίδρυ¬ 
σης ή λειτουργίας αυτής, στην περίπτωση του δημοσίου 
νοσοκομείου ο οργανισμός λειτουργίας του νοσοκομεί- 

ου ή βεβαίωση ότι έχει υποβληθεί πλήρης φάκελος για 
την τροποποίηση αυτού στην αρμόδια αρχή και στην 
περίπτωση της Μ.Ι.Υ.Α. η άδεια αυτής. 

κ) Παράβολο για την έκδοση της άδειας ίδρυσης και 
λειτουργίας Τράπεζας Κρυοσυντήρησης ποσού 3.000 
ευρώ. Παράβολο για την ανανέωση της άδειας ποσού 
1500 ευρώ. Από την υποχρέωση καταβολής παράβολου 
έκδοσης άδειας και λειτουργίας και ανανέωσης της 
άδειας εξαιρούνται: α) τα νοσοκομεία και πανεπιστημι¬ 
ακές κλινικές και β) οι Τράπεζες Κρυοσυντήρησης που 
λειτουργούν εντός Μ.Ι.Υ.Α.. 

Το παράβολο αποδίδεται στην Ε.Α.Ι.Υ.Α. μέσω της οι¬ 
κείας Δ.Ο.Υ. και πιστώνεται ο ΚΑΕ.της Αρχής. 

Στον ίδιο ΚΑΕ πιστώνονται και τα ποσά από πρόστιμα 
που επιβάλλει η Ε.Α.Ι.Υ.Α. για τις παραβάσεις που ανα- 
φέρονται στο άρθρο 27 του Ν. 3305/2005. 

Αρθρο 11 

Αναστολή, Ανάκληση και Ακύρωση 
αδείας ίδρυσης και λειτουργίας 

1. Η Ε.Α.Ι.Υ.Α. αναστέλλει προσωρινά ή ανακαλεί την 
άδεια ίδρυσης και λειτουργίας της Τράπεζας Κρυοσυ¬ 
ντήρησης βάσει του άρθρου 27 του Ν. 3305/2005 σε πε¬ 
ρίπτωση που δεν συντρέχουν ή παύουν να συντρέχουν 
μία ή περισσότερες από τις προϋποθέσεις λειτουργίας 
καθώς και σε περίπτωση που έπαυσε τη λειτουργία της. 

2. Η διάρκεια προσωρινής αναστολής δεν μπορεί να 
είναι μεγαλύτερη των έξι μηνών. Εάν η Τράπεζα Κρυο¬ 
συντήρησης δεν συμμορφωθεί εντός του διαστήματος 
αυτού η άδειά της ανακαλείται οριστικά. Αν πρόκειται 
για οριστική ανάκληση, η Τράπεζα διαγράφεται από το 
σχετικό μητρώο της Αρχής. 

3. Σε περίπτωση ανάκλησης, με κατεπείγουσα εντολή 
της Ε.Α.Ι.Υ.Α. και με τη διαδικασία που αυτή ορίζει, η 
Τράπεζα Κρυοσυντήρησης ολοκληρώνει τις διαδικασίες 
κατάψυξης, απόψυξης και καλλιεργειών που βρίσκονται 
σε εξέλιξη. Αμέσως μόλις ολοκληρωθούν οι διαδικασίες 
αυτές η Ε.Α.Ι.Υ.Α. διακόπτει την πρόσβαση της Τράπεζας 
Κρυοσυντήρησης στην εθνική καταγραφή. 

4. Σε περίπτωση επικείμενης οριστικής παύσης ερ¬ 
γασιών, η Τράπεζα Κρυοσυντήρησης ενημερώνει την 
Ε.Α.Ι.Υ.Α. για την επικείμενη παύση εργασιών με συστη¬ 
μένη επιστολή, 15 μέρες πριν στην οποία περιλαμβάνο¬ 
νται υποχρεωτικά: 

α. Λεπτομερές σχέδιο διάθεσης του κρυοσυντηρη- 
μένου γεννητικού υλικού σε άλλη Μ.Ι.Υ.Α. ή Τράπεζα 
Κρυοσυντήρησης, 

β. έγγραφη αποδοχή της συμφωνίας αυτής εκ μέρους 
της Μ.Ι.Υ.Α. υποδοχής ή της Τράπεζας Κρυοσυντήρησης, 

γ. βεβαίωση ότι όλα τα εμπλεκόμενα πρόσωπα έχουν 
ενημερωθεί για την επικείμενη παύση εργασιών και τη 
μεταφορά του κρυοσυντηρημένου γεννητικού τους υλι¬ 
κού σε άλλη Μ.Ι.Υ.Α ή Τράπεζα. 

5. Η Ε.Α.Ι.Υ.Α., με απόφασή της, εγκρίνει το σχέδιο 
διάθεσης του γεννητικού υλικού και διακόπτει την πρό¬ 
σβαση στο εθνικό αρχείο καταγραφής από την ημέρα 
παύσης των εργασιών. 

Άρθρο 12 

Επανεξέταση αποφάσεων της Ε.Α.Ι.Υ.Α. 

Κάθε φυσικό ή νομικό πρόσωπο που έχει έννομο συμ¬ 
φέρον μπορεί να υποβάλει στην Ε.Α.Ι.Υ.Α. αίτηση επα¬ 


νεξέτασης απόφασης που έχει εκδοθεί κατ’ εφαρμογήν 
της παρούσας, εντός προθεσμίας 30 ημερών από τότε 
που του κοινοποιήθηκε ή που αποδεδειγμένα έλαβε 
γνώση αυτής. Η Ε.Α.Ι.Υ.Α. εξετάζει την αίτηση ως προς 
τη νομιμότητα και την ουσία αυτής εντός προθεσμίας 
3 μηνών από την υποβολή της. 

Αρθρο 13 

Μεταβατικές διατάξεις 

1. Μετά την έναρξη ισχύος της παρούσας και εντός 
έξι μηνών οι Τ ράπεζες Κρυοσυντήρησης που ήδη λει¬ 
τουργούν υποβάλλουν αίτηση για τη χορήγηση άδειας 
ίδρυσης και λειτουργίας. Η Ε.Α.Ι.Υ.Α. δύναται να χορηγή¬ 
σει παράταση, η οποία δεν υπερβαίνει τους δύο μήνες, 
εφόσον δηλώνεται και αποδεικνύεται από τον υπεύθυνο 
αυτών ότι: 

α. Η προσαρμογή στις διατάξεις του Π.δ. 26/2008 ή/και 
της παρούσας είναι δυνατή εντός του αιτούμενου χρό¬ 
νου παράτασης και έχουν δρομολογηθεί οι αναγκαίες 
για αυτήν διαδικασίες ή, 

β. η προσαρμογή στις διατάξεις του Π.δ. 26/2008 ή/και 
της παρούσας δεν είναι δυνατή εντός των προβλεπό- 
μενων στο παρόν προθεσμιών ή έχουν δρομολογηθεί 
διαδικασίες μεταστέγασης. 

Η άδεια ίδρυσης και λειτουργίας εκδίδεται από την 
Ε.Α.Ι.Υ.Α. εντός 6μήνου από την εμπρόθεσμη υποβολή 
της αίτησης με τα πλήρη δικαιολογητικά. 

γ. Οι άδειες για τη λειτουργία Τράπεζας Κρυοσυ¬ 
ντήρησης σε δημόσια νοσοκομεία και πανεπιστημιακές 
κλινικές κοινοποιούνται στις οικείες ΔΥΠΕ και στην αρ¬ 
μόδια Δ/νση του Υπουργείου Υγείας. 

Οι άδειες για τη λειτουργία Τράπεζας Κρυοσυντήρη¬ 
σης σε ιδιωτικές κλινικές κοινοποιούνται στην Δ/νση 
Δημόσιας Υγείας και Κοινωνικής Μέριμνας της οικείας 
Περιφέρειας και στην αρμόδια Δ/νση του Υπουργείου 
Υγείας. 

Οι άδειες για τη λειτουργία Τράπεζας Κρυσυντήρη- 
σης σε ιδιωτικές αυτόνομες Μ.Ι.Υ.Α. (εκτός νοσοκομείων 
και κλινικών) κοινοποιούνται στην αρμόδια Δ/νση του 
Υπουργείου Υγείας. 

2. Για τους ήδη ασκούντες σχετική με το παρόν δρα¬ 
στηριότητα μέχρι τη δημοσίευση της παρούσας, η 
απαιτούμενη από το άρθρο 6 εργαστηριακή πείρα και 
κατάρτιση τεκμηριώνονται από την Ε.Α.Ι.Υ.Α. ύστερα από 
την υποβολή φακέλου εκ μέρους του ενδιαφερομένου 
ο οποίος περιλαμβάνει κάθε αποδεικτικό στοιχείο της 
εκπαίδευση και της πείρας, ιδίως βεβαίωση προϋπηρε¬ 
σίας, τίτλους σπουδών, δημοσιευμένες επιστημονικές 
εργασίες. 

3. Όσα θέματα δεν ρυθμίζονται από την παρούσα δι- 
έπονται από τις διατάξεις του Π.δ. 26/2008, όπως κάθε 
φορά ισχύει. Κάθε άλλο θέμα ρυθμίζεται με απόφαση 
της Ε.Α.Ι.Υ.Α.. 

4. Από την έναρξη ισχύος της παρούσας καταργείται 
κάθε άλλη αντίθετη διάταξη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2015 

Ο ΥΠΟΥΡΓΟΣ 

ΑΝΔΡΕΑΣ ΞΑΝΘΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ίΐοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: Ιι1ίρ://νννννν.βί.9Γ - β-ιπβϊΙ: ννβόπΐ33ΐβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02026390812150008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































